Slekten er verst

Slekten er verst (originaltittel: Meet the Parents) er en amerikansk filmkomedie fra 2000 med Ben Stiller, Robert De Niro og Teri Polo i hovedrollene. Regi er ved Jay Roach. Filmen er egentlig en nyinnspilling av en relativt ukjent amerikansk filmkomedie, med samme tittel, fra 1992.

Slekten er verst kan beskrives som en blanding av forviklingskomedie og romantisk komedie. Den ble forholdsvis godt mottatt av filmkritikerne og ble en av de mest besøkte filmene på kino i 2000. Stiller og De Niro ble tildelt hver sin MTV Movie Awards for sine rolleprestasjoner. Stiller vant i tillegg en American Comedy Award. Filmen ble i 2001 tildelt en People's Choice Award for beste filmkomedie. Det kan også nevnes at den ble nominert til en Oscar i kategorien musikk.

Den har fått to oppfølgere: Svigers er aller verst (2004) og Verre enn verst (2010).

Handling
Gaylord "Greg" Focker (Ben Stiller) er dypt forelsket i sin kjæreste Pam (Teri Polo). Han er klar til å fri til henne når hun blir avbrutt av en telefon med nyheten om at lillesøsteren skal gifte seg. Greg innser at nøkkelen til Pams ringfinger ligger hos hennes fryktinngytende far, den pensjonerte blomsterhandleren Jack Byrnes (Robert De Niro). En tur til New York i anledning søsterens bryllup ser ut til å være det rette tidspunktet for Greg til å stille det store spørsmålet. Når Greg omsider kommer til familiens feilfrie hjem blir han møtt av en tilsynelatende perfekt familie: en kjærlig far og mor med en sønn og to døtre de begge forguder samt en høyt elsket katt. Men møtet med hennes autoritære far går ikke like glatt som han hadde håpet og de to synes ikke å klare å komme overens. Alt går omsider galt for den vordende brudgommen og det taler heller ikke til hans fordel at han misliker katter og er en mannlig sykepleier med et vulgært-lydende etternavn. Utilsiktet klarer Greg å skape den ene katastrofale situasjonen etter den andre. På toppen av det hele viser det seg at Pams far ikke er pensjonert blomsterhandler i det hele tatt, men tidligere CIA-ansatt og spesialist i avhørsteknikk. 

Om filmen

Filmkritikerne og publikum
Filmen ble godt mottatt av filmkritikerne og har oppnådd så mye som 83% på Rotten Tomatoes og 73% på Metacritic. (juni 2009)http://www.rottentomatoes.com/m/meet_the_parents/http://www.metacritic.com/video/titles/meettheparents?q=meet%20the%20parents BBCs filmanmelder gav den toppscore på fem stjerner.http://www.bbc.co.uk/films/2000/12/11/meet_the_parents_2000_review.shtml

Slekten er verst ble en stor publikumssuksess og innbrakte over $166 millioner på amerikanske kinoer alene og over $330 millioner globalt. Den endte opp som den syvende mest innbringende filmen i USA i 2000.http://www.boxofficemojo.com/movies/?id=meettheparents.htm

I Norge
Den fikk terningkast fire både av Dagbladets og VGs anmelder. «Underholdende mareritt», skrev Dagbladet, mens VG beskrev den som munter og godmodig.http://www.dagbladet.no/kultur/2000/12/15/233190.htmlhttp://www.vg.no/pub/skrivervennlig.hbs?artid=5175890

Andre omtaler i Norge
 «Alt i alt er det blitt en vellykket komedie, med høy gjenkjennelsesfaktor og bare litt bløtkakehumor». Musikkavisa Puls.http://www.puls.no/5103.html
 «Meet the parents er et stykke godt gjennomført håndverk fra manusforfattere til regissør og skuespillere, og det er sjeldent vi får oppleve en såpass gjennomført morsom film som dette». Fra nettfilmstedet Cinerama.

Priser og nominasjoner
Tildelte priser
 People's Choice Awards (2001)
«Favorite Comedy Motion Picture» 
 MTV Movie Awards (2001)
«Best Comedic Performance» – Ben Stiller
«Best Line from a Movie» – Robert De Niro
 American Comedy Awards (2001)
«Funniest Actor in a Motion Picture» – Ben Stiller
 ASCAP Award
«Top Box Office Films» – Randy Newman
 Golden ScreenNominasjoner
Golden Globe i kategorien beste skuespiller i filmkomedie – Robert De Niro (tapte for George Clooney i O Brother, Where Art Thou?)
Oscar for beste sang – Randy Newman for «A Fool in Love» (tapte til Bob Dylans «Things Have Changed» i Wonder Boys)
American Comedy Awards (2001) Morsomste spillefilm (Tapte til Best in Show)
Blockbuster Entertainment Award (fem nominasjoner)
MTV Movie Awards (2001) «Best On-Screen Team» Robert De Niro og Ben Stiller

 Medvirkende 
Robert De Niro som Jack Byrnes
Ben Stiller som Gaylord 'Greg' Focker
Teri Polo som Pam Byrnes
Blythe Danner som Dina Byrnes
Nicole DeHuff som Deborah Byrnes
Jon Abrahams som Denny Byrnes
Owen Wilson som Kevin Rawley
James Rebhorn som Dr. Larry Banks
Thomas McCarthy som Dr. Bob Banks
Phyllis George som Linda Banks

Annet
Filmen regnes som inspirasjonskilde til den humoristiske reality-serien Meet My Folks, som gikk på NBC fra 2002 til 2003.http://www.variety.com/review/VE1117918247.html?categoryid=32&cs=1

Referanser

Eksterne lenker


Kategori:Romantiske komedier fra USA
Kategori:Filmer fra 2000
Kategori:DreamWorks-filmer
Kategori:Nyinnspillinger av filmer
Kategori:Engelskspråklige filmer
Kategori:Filmer lagt til New York (delstat)